钦定古今图书集成/明伦汇编/宫闱典/第045卷 > 唐
## 钦定古今图书集成/明伦汇编/宫闱典/第045卷 > 唐

唐定内命妇夫人卤簿及车乘之制。

《唐书仪卫志》：“内命妇夫人卤簿，青衣六人，偏扇、团扇
皆十六，执者闲彩、裙襦、彩衣、革带、行障三，坐障二。厌
翟车，驾二马。驭人十，内给使十六人，夹车，从车六乘，
伞、雉尾扇皆一，团扇二，内给使执之，戟六十。嫔青衣
四人，偏扇、团扇、方扇十四，行障二，坐障一，翟车。驭人
八，内给使十四人，夹车四乘，戟四十。婕妤、美人、才人”，
青衣二人，偏扇、团扇、方扇十，行障二，坐障一，安车，驾
二马，驭人八，内给使十人，从车二乘，戟二十。按《车
服志》：“夫人厌翟车，九嫔乘翟车，婕妤以下乘安车。”

### 元宗开元二十年中书令萧嵩奏上新礼定册内命妇及内命妇以下嫔御卤簿制

按《唐书。元宗本纪》。不载　按《旧唐书元宗本纪》。“开元
二十年九月乙巳。中书令萧嵩奏上《开元新礼》一百
五十卷。制所司行用之。”

按《开元礼》：册内命妇三品以上。前一日，守宫设使者
及册案使次于肃章门外及永安门外，皆道右东向。
司设设受册者位于其寝庭近南，当阶间，北向。其日，
典仪设册使位于肃章门外之西，东向北上，举册案
者位在南，差退，俱东向。内谒者监先置案于肃章门
外近限，使者公服发朝堂，乘辂，卤簿、鼓吹持节如式。
其册以油络网，犊车载而行。至永安门，降辂，谒者引
入，其册下置于册案，则随使而入，掌次者俱引入次。
受册者《花钗衣》，司就引，就受册位，侍从如常。谒者引
册使出就位，持节者立于使者之北，少退，持册案者
立于使副西南，俱东面。持节者脱节衣，持册案者以
案进使副前，使副取册于案，持案者退复位。使副以
册进授使者，退复位。内给事进使者前，西面受册，进
立于肃章门外，跪置册于案，俛伏，兴，退。司言诣阁跪
取册，兴，进立功。受册者之北，南面称“有制。”受册者之
北，南面称“有制。”受册者再拜。宣册讫，又再拜。受册者
进受册以退。初册入阁，少顷，谒者引使者出就永安
门外，次更衣乘马，各还其第。卤簿、幡节俱还本司。
内命妇、四妃、九嫔、婕妤、美人、才人，卤簿

清道二人，青衣二人。

青衣九嫔，四人，馀并二人。

偏扇、团扇、方扇各十六。

九嫔十四馀并十

行障三具。

九嫔已下二具

《坐障》二具。

九嫔已下二具，并妇人执。

厌翟车。

九嫔翟车，婕妤已下安车，并驾二马，驭人十九嫔。

已下八

内给使十六人。

九嫔十四馀并十人

从车六乘。

九嫔四馀并三乘

伞一、大扇二。

九嫔已下无大扇

团扇二。内给使执戟六十。

九嫔四十馀并二十

### 元宗天宝四载八月壬寅立太真为贵妃

按：《唐书元宗本纪》云云。

天宝七载冬十月庚午，幸华清宫。封贵妃姊二人为
“韩国、虢国夫人。”

按《唐书元宗本纪》不载　按《旧唐书元宗本纪》云云。

### 肃宗乾元元年正月庚子册良娣张氏为淑妃

按《唐书肃宗本纪》不载　按《旧唐书肃宗本纪》云云。

### 德宗贞元六年秋七月癸酉复呼公主母曰太仪

按《唐书德宗本纪》。不载　按《旧唐书德宗本纪》云云。
贞元二十一年。顺宗即位。册立诸妃。

按《唐书顺宗本纪》，不载　按《旧唐书顺宗本纪》，贞元
二十一年正月，即皇帝位。“五月甲辰，以承徽王氏、赵
氏可昭仪，崔氏、杨氏可充仪，王氏可昭媛，王氏可昭
容，牛氏可修仪，张氏可美人。”

### 顺宗永贞元年八月立良娣王氏为太上皇后良媛董氏为太上皇德妃

按《唐书顺宗本纪》不载　按《旧唐书顺宗本纪》云云。

### 宪宗元和元年册德宗妃为德妃又册诸王公主母为太妃

按《唐书宪宗本纪》，不载　按《旧唐书宪宗本纪》，“元和
元年六月丙子，册德宗充容武氏为崇陵德妃。八月
甲子，郇王母王昭仪、宋王母赵昭仪、郯王母张昭训、
衡王母阎昭训等，各以其王并为太妃。以许氏为美
人，尹氏、段氏为才人，浔阳公主母崔昭训为太妃。乙
亥，册妃郭氏为贵妃。”

### 敬宗宝历二年三月丁亥敕册才人郭氏为贵妃

按《唐书敬宗本纪》不载　按《旧唐书敬宗本纪》云云。

### 文宗太和四年正月壬辰封鲁王母王氏为昭仪

按《唐书文宗本纪》不载　按《旧唐书文宗本纪》云云。

### 开成二年八月庚戌诏昭仪王氏册为德妃昭容杨氏册为贤妃

按《唐书文宗本纪》不载　按《旧唐书文宗本纪》云云。